KZ1

KZ1 er den raskeste klassen i gokart. Gokartene har en toppfart på 180 km/h, og kan akselerere fra 0-100 km/h på 3.5 sekunder. Det tekniske reglementet er svært lik KZ2-klassen, men KZ1 tillater flere blant annet elektromekanisk girkasse, og det legges i noe større grad opp til eksperimentering med nye tekniske løsninger for å drive utviklingen av KZ-klassene videre. Grunnet det høye kostnadsnivået er det færre som kjører KZ1 enn KZ2.

Historie 
KZ1 ble tidligere kalt Formel C, og deretter Super Intercontinental C (Super ICC).

I januar 2007 ble klassen omdøpt til KZ1 av CIK-FIA. Det arrangeres et europeisk mesterskap og et verdensmesterskap innen KZ1, begge under CIK-FIA.

Teknisk reglement 
I KZ1 brukes det vannkjølte totaktsmotorer med 125 cm3 slagvolum med en effekt på 34-37 kW. Klassen er åpen for sjåfører i alder fra og med 15 år og oppover. Både motor og understell (chassis) må typegodkjennes av CIK-FIA sin styrende kommisjon, og den samlede massen av sjåfør, utstyr og gokart må være minst 170 kg. Det benyttes 6-trinns girkasse. KZ1 tillater (i motsetning til KZ2) at girkassen kan være elektromekanisk. En annen forskjell er at KZ1 tillater bruk av myke dekk. I begge klassene er det mulig å benytte enten rattgir (paddle shifter) eller girspake, men i KZ1 er det altså tillatt at denne kan være elektronisk styrt.

Vinnere av verdensmestereskap i KZ1 og tidligere klasser 
Vinnere av CIK-FIA Karting World Championships:

* Indikerer verdenscupen, hvilket erstattet verdensmesterskapet i årene 2000-2012

Vinnere av europamesterskapet i KZ1 og tidligere klasser 
Vinnere av CIK-FIA Karting European Champions:

Se også 
 KZ2, den nest raskeste KZ-klassen
 KF1, den raskeste KF-klassen
 KF2, en rekrutteringsklasse for KF1
 KF3, en rekrutteringsklasse for KF2 og KF1
 Superkart, racing med høyhastighets gokarter på større racerbaner
 Elektrisk gokart

Referanser

Eksterne lenker 
 CIK-FIA sin hjemmeside

Motorsport